### NN 121/2016 (23.12.2016.), Pravilnik o interventnim pričuvama mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

2670

Na temelju članka 83. Zakona o mirovinskim osiguravajućim društvima (»Narodne novine« broj 22/14), Hrvatska agencija za nadzor financijskih usluga na sjednici Upravnog vijeća održanoj 16. prosinca 2016. donosi

PRAVILNIK

O INTERVENTNIM PRIČUVAMA MIROVINSKOG OSIGURAVAJUĆEG DRUŠTVA

Uvodne odredbe

Članak 1.

Ovim Pravilnikom propisuju se:

– obilježja interventnih pričuva

– struktura, sadržaj, način i rokovi dostave izvještaja o interventnim pričuvama koje je mirovinsko osiguravajuće društvo obvezno sastavljati za potrebe Hrvatske agencije za nadzor financijskih usluga (dalje u tekstu: Agencija).

Interventne pričuve

Članak 2.

(1) Interventne pričuve stvaraju se prilikom raspodjele viška sredstava iz ulaganja imovine za pokriće tehničkih pričuva u skladu s člankom 88. Zakona o mirovinskim osiguravajućim društvima (dalje u tekstu: Zakon).

(2) Interventne pričuve vode se odvojeno za obvezno mirovinsko osiguranje i dobrovoljno mirovinsko osiguranje.

(3) Interventne pričuve predstavljaju stavku rezervi kapitala koje se ne odnose na obveze iz ugovora o mirovinama, a koje se uzimaju u obzir pri izračunu osnovnog kapitala mirovinskog osiguravajućeg društva u skladu s člankom 76. Zakona.

Struktura i sadržaj izvještaja o interventnim pričuvama

Članak 3.

(1) Mirovinsko osiguravajuće društvo dužno je o interventnim pričuvama izvještavati na sljedećim obrascima:

1. Izvještaj o sveobuhvatnoj dobiti za interventne pričuve (Obrazac MOD-ISD IP)

2. Pregled ulaganja sredstava interventnih pričuva (Obrazac MOD-PU IP).

(2) Struktura i sadržaj izvještaja iz stavka 1. ovoga članka propisani su obrascima iz Priloga koji je sastavni dio ovoga Pravilnika.

Datumi izvještavanja

Članak 4.

(1) Mirovinsko osiguravajuće društvo dužno je sastavljati izvještaje iz članka 3. stavka 1. ovoga Pravilnika sa stanjem na zadnji dan poslovne godine te na zadnje dane tromjesečnih izvještajnih razdoblja tijekom poslovne godine.

(2) U smislu ovoga Pravilnika poslovna godina jednaka je kalendarskoj godini.

Rokovi dostave izvještaja

Članak 5.

(1) Mirovinsko osiguravajuće društvo dužno je izvještaje iz članka 3. stavka 1. ovoga Pravilnika dostaviti Agenciji u roku od mjesec dana po proteku izvještajnog razdoblja.

(2) Mirovinsko osiguravajuće društvo dužno je izvještaje iz članka 3. stavka 1. ovoga Pravilnika usklađene s revidiranim financijskim izvještajima, sa stanjem na zadnji dan poslovne godine, dostaviti Agenciji najkasnije u roku od četiri mjeseca nakon isteka poslovne godine za koju se izvještaji sastavljaju.

Način dostave izvještaja

Članak 6.

(1) Izvještaje iz članka 3. stavka 1. ovoga Pravilnika mirovinsko osiguravajuće društvo dužno je dostaviti Agenciji u elektroničkom obliku s naprednim elektroničkim potpisom u skladu s tehničkom uputom Agencije.

(2) Smatra se da je mirovinsko osiguravajuće društvo dostavilo izvještaje iz stavka 1. ovoga članka u trenutku kada je izvještaj prihvaćen na poslužitelju Agencije za primanje izvještaja.

(3) U opravdanim slučajevima nemogućnosti dostave ili dostave koja nije pravilno izvršena (npr. kvar na sustavu, nemogućnost čitanja zaprimljene dokumentacije i sl.) na način propisan stavkom 1. ovoga članka, mirovinsko osiguravajuće društvo dužno je u propisanom roku dostaviti izvještaje iz članka 3. stavka 1. ovoga Pravilnika u pisanom obliku, neposredno ili poštom u svrhu pravodobnog izvještavanja. Mirovinsko osiguravajuće društvo dužno je dostaviti izvještaje na način propisan stavkom 1. ovoga članka čim prestanu razlozi nemogućnosti dostave, a najkasnije u roku od osam dana od prestanka okolnosti koje su prouzročile tehničku nemogućnost takve dostave.

Završne odredbe

Članak 7.

Ovaj Pravilnik stupa na snagu osmoga dana od dana objave u »Narodnim novinama«, a prvi put se primjenjuje na izvještaje sa stanjem na dan 31. 3. 2017. godine.

Klasa: 011-02/16-04/43

Urbroj: 326-01-660-16-01

Zagreb, 16. prosinca 2016.

Predsjednik
Upravnog vijeća
Petar-Pierre Matek, v. r.

PRILOG

IZVJEŠTAJI O INTERVENTNIM PRIČUVAMA

Naziv mirovinskog osiguravajućeg društva Obrazac: MOD-ISD IP

OIB:

IZVJEŠTAJ O SVEOBUHVATNOJ DOBITI ZA INTERVENTNE PRIČUVE

za razdoblje

u kunama

|  |  |  |  |  |  |  |  |
| --- | --- | --- | --- | --- | --- | --- | --- |
| Broj pozicije | Elementi zbroja | Oznaka pozicije | Opis pozicije | IP OMO | IP DMO- ODMF i JUO | IP DMO-ZDMF | KOS ostalo |
| 1 | 2 | 3 | 4 | 5 | 6 | 7 | 8 |
| 01 |  | I | Prihodi s osnove doznaka mirovinskih društava, izravnih jednokratnih uplata osoba i uplata drugih osoba |  |  |  |  |
| 02 | 03+07+12 | II | Prihodi od ulaganja |  |  |  |  |
| 03 | 04+05+06 | 1 | Prihodi od ulaganja u nekretnine |  |  |  |  |
| 04 |  | 1.1 | Prihodi od najma |  |  |  |  |
| 05 |  | 1.2 | Prihodi od povećanja vrijednosti nekretnina |  |  |  |  |
| 06 |  | 1.3 | Prihodi od prodaje nekretnina |  |  |  |  |
| 07 | 08+09+10+11 | 2 | Financijski prihodi |  |  |  |  |
| 08 |  | 2.1 | Prihodi od kamata |  |  |  |  |
| 09 |  | 2.2 | Pozitivne tečajne razlike |  |  |  |  |
| 10 |  | 2.3 | Nerealizirani i realizirani dobici financijske imovine po fer vrijednosti kroz RDG |  |  |  |  |
| 11 |  | 2.4 | Realizirani dobici financijske imovine raspoložive za prodaju |  |  |  |  |
| 12 |  | 3 | Ostali prihodi od ulaganja |  |  |  |  |
| 13 |  | III | Prihodi od provizija i naknada |  |  |  |  |
| 14 |  | IV | Ostali prihodi |  |  |  |  |
| 15 | 16+19+20+21 | V | Rashodi s osnove ugovora o mirovini |  |  |  |  |
| 16 | 17+18 | 1 | Isplate mirovina |  |  |  |  |
| 17 |  | 1.1 | Isplate mjesečnih mirovina |  |  |  |  |
| 18 |  | 1.2 | Isplate jednokratnih iznosa |  |  |  |  |
| 19 |  | 2 | Promjena tehničkih pričuva |  |  |  |  |
| 20 |  | 3 | Promjena pričuva za obračunate, a neisplaćene mirovine i ostale naknade |  |  |  |  |
| 21 |  | 4 | Promjene ostalih tehničkih pričuva |  |  |  |  |
| 22 | 23+27 | VI | Poslovni rashodi |  |  |  |  |
| 23 | 24+25+26 | 1 | Opći i administrativni troškovi poslovanja |  |  |  |  |
| 24 |  | 1.1 | Amortizacija materijalne imovine |  |  |  |  |
| 25 |  | 1.2 | Plaće, porezi i doprinosi iz i na plaće |  |  |  |  |
| 26 |  | 1.3 | Ostali troškovi |  |  |  |  |
| 27 |  | 2 | Ostali poslovni rashodi |  |  |  |  |
| 28 | 29+33+39 | VII | Rashodi od ulaganja |  |  |  |  |
| 29 | 30+31+32 | 1 | Troškovi od ulaganja u nekretnine |  |  |  |  |
| 30 |  | 1.1 | Amortizacija |  |  |  |  |
| 31 |  | 1.2 | Rashodi od smanjenja vrijednosti nekretnina |  |  |  |  |
| 32 |  | 1.3 | Gubici ostvareni pri prodaji nekretnine |  |  |  |  |
| 33 | 34+35+…+38 | 2 | Financijski rashodi |  |  |  |  |
| 34 |  | 2.1 | Rashodi od kamata |  |  |  |  |
| 35 |  | 2.2 | Negativne tečajne razlike |  |  |  |  |
| 36 |  | 2.3 | Nerealizirani i realizirani gubici financijske imovine po fer vrijednosti kroz RDG |  |  |  |  |
| 37 |  | 2.4 | Realizirani gubici financijske imovine raspoložive za prodaju |  |  |  |  |
| 38 |  | 2.5 | Umanjenje vrijednosti financijske imovine |  |  |  |  |
| 39 |  | 3 | Ostali troškovi ulaganja |  |  |  |  |
| 40 |  | VIII | Ostali rashodi |  |  |  |  |
| 41 | 01+02+13+14+ 15+22+28+40 | IX | Dobit ili gubitak obračunskog razdoblja prije oporezivanja |  |  |  |  |
| 42 | 43+44 | X | Porez na dobit |  |  |  |  |
| 43 |  | 1 | Tekući porezni trošak |  |  |  |  |
| 44 |  | 2 | Odgođeni porezni trošak (prihod) |  |  |  |  |
| 45 | 41+42 | XI | Dobit ili gubitak obračunskog razdoblja |  |  |  |  |
| 46 | 47+48+49 | XXII | Ostala sveobuhvatna dobit |  |  |  |  |
| 47 |  | 1 | Promjena revalorizacijskih rezervi (nekretnine, postrojenja, oprema i nematerijalna imovina) |  |  |  |  |
| 48 |  | 2 | Aktuarski dobici/gubici po mirovinskim planovima s definiranim primanjima |  |  |  |  |
| 49 |  | 3 | Nerealizirani dobici/gubici financijske imovine raspoložive za prodaju |  |  |  |  |
| 50 | 45+46 | XXIII | Ukupna sveobuhvatna dobit |  |  |  |  |
| 51 |  | XXIV | Reklasifikacijske usklade |  |  |  |  |
| 52 |  |  | UKUPNO PRIHODI OD ULAGANJA (II) |  |  |  |  |
| 53 |  |  | UKUPNO RASHODI OD ULAGANJA (VII) |  |  |  |  |
| 54 | 52+53 |  | NETO POVEĆANJE/SMANJENJE IMOVINE |  |  |  |  |



Mjesto i datum:

Sastavio:

(ime i prezime, potpis)

Odgovorne osobe:

(ime i prezime, potpis)

Obrazac MOD-PU IP

Naziv mirovinskog osiguravajućeg društva:

OIB:

PREGLED ULAGANJA SREDSTAVA INTERVENTNIH PRIČUVA

na datum:

u kunama

|  |  |  |  |  |  |
| --- | --- | --- | --- | --- | --- |
| A | Ulaganja sredstava interventnih pričuva | IP OMO | IP DMO-ODMF i JUO | IP DMO-ZDMF | KOS ostalo |
| B | UKUPNO |  |  |  |  |
| I | ULAGANJA U NEKRETNINE |  |  |  |  |
| II | ULAGANJA U PODRUŽNICE, PRIDRUŽENA DRUŠTVA I ZAJEDNIČKE POTHVATE |  |  |  |  |
| III | FINANCIJSKA IMOVINA |  |  |  |  |
| 1 | Financijska imovina koja se drži do dospijeća |  |  |  |  |
| 1.1 | Dužnički financijski instrumenti |  |  |  |  |
| 1.2 | Ostalo |  |  |  |  |
| 2 | Financijska imovina raspoloživa za prodaju |  |  |  |  |
| 2.1 | Vlasnički financijski instrumenti |  |  |  |  |
| 2.2 | Dužnički financijski instrumenti |  |  |  |  |
| 2.3 | Udjeli u investicijskim fondovima |  |  |  |  |
| 2.4 | Ostalo |  |  |  |  |
| 3 | Financijska imovina po fer vrijednosti kroz račun dobiti i gubitka |  |  |  |  |
| 3.1 | Vlasnički financijski instrumenti |  |  |  |  |
| 3.2 | Dužnički financijski instrumenti |  |  |  |  |
| 3.3 | Izvedeni financijski instrumenti |  |  |  |  |
| 3.4 | Udjeli u investicijskim fondovima |  |  |  |  |
| 3.5 | Ostalo |  |  |  |  |
| 4 | Zajmovi i potraživanja |  |  |  |  |
| 4.1 | Depoziti kod kreditnih institucija |  |  |  |  |
| 4.2 | Zajmovi |  |  |  |  |
| 4.3 | Ostalo |  |  |  |  |
| IV | NOVAC |  |  |  |  |

Mjesto i datum:

Odgovorne osobe:

(ime i prezime, potpis)